ایران-دا اؤتن گون عرضینده 156 نفر کروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بئله‌لیکله ایران-دا بو ویروس‌دان اؤلن‌لرین سایی 23 مین 313 نفره یوکسلیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 2 مین 619 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 404 مین 648 نفره چاتیب. ویروس داشیییجیلاریندان‌ 3 مین 798 نفرین وضعیتی آغیردیر.
سادات لاری علاوه ائدیب کی، ایران-دا ایندییه‌دک 348 مین 013 نفر کروناویروس‌دان ساغالیب.
سادات لاری قئید ائدیب کی، ایرانین تهران، مازنداران، گیلان، قم، اصفهان، رضوی خوراسانی، دوغو آذربایجان، کرمان، قوزیی خوراسان، سمنان، یزد، زنجان و قزوین ویلایت‌لری قیرمیزی زونا‌لار حساب اولونورلار.
ایران-دا ایندییه‌دک 3،58 میلیون‌دان چوخ تشخیص تستی حیاتا کئچیریلیب.
